b'\n_START_ARTICLE_\nAmazonas (Brasil)\n_START_SECTION_\n\xc3\x98konomi\n_START_PARAGRAPH_\n\xc3\x98konomien i Amazonas var tidligere helt avhengig av eksport av gummi. I dag er \xc3\xb8konomien mer variert og inkluderer blant annet jordbruk der man dyrker cassava og appelsiner. Delstatshovedstaden Manaus er et viktig produksjonssenter i Brasil, en rekke nasjonale og utenlandske foretak har fabrikker i byen.\n_START_SECTION_\nHistorie\n_START_PARAGRAPH_\nI \xc3\xa5rene 1541\xe2\x80\x9342 seilte den spanske oppdagelsesreisende Francisco de Orellana ned Amazonaselva. Det var under denne seilasen at Amazonas fikk sitt navn. Orellana skrev at de ble angrepet av kvinnelige krigere som fikk ham til \xc3\xa5 tenke p\xc3\xa5 antikkens amasoner. Sammenst\xc3\xb8tet var med tapuyasindianere, der kvinnene kjempet side om side med mennene.'